cyanic-selkie/wikianc huggingface dataset:
எலியட் பேஜ்
தொழில் வாழ்க்கை
அவர் சூப்பர் திரைப்படத்தில் நட்சத்திரமாக இணைக்கப்பட்டார். வளர்ந்துவரும் திரைப்படமான லாரெல் ஹெஸ்டர் படத்தில் அவர் ஸ்டேசி ஆண்ட்ரீயாக நடிக்கவிருப்பதாக செய்தி வெளிவந்துள்ளது.
2007 ஆம் ஆண்டில், அவர் சர்லோட்டி ப்ரோண்டேவின் தழுவலான ஜேன் எய்ர் இல் தலைப்புப் பாத்திரமாக நடிக்கச் சேர்க்கப்பட்டார் மற்றும் அவர் உருவாக்கப்படாத ஜேக் அண்ட் டியனே படத்தில் ஜூனோவில் அவருடன் இணைந்து நடித்த ஒலிவியா திரில்பையுடன் நடிக்கத் திட்டமிட்டிருந்தார், ஆனால் 2009 ஆம் ஆண்டின் ஆகஸ்ட் மாதத்தில் ஜேக் அண்ட் டியனே படத்தில் அவரது பாத்திரத்தை நடிகை அலிசன் பில்லால் நடிக்கவிருப்பதாக அறிவிக்கப்பட்டது. 2008 ஆம் ஆண்டின் ஜனவரியில் லெட்ஜர் இறப்பிற்கு முன்னர், ஹீத் லெட்ஜர் அவர்களுடன் அவரது இயக்குநர் அறிமுகத்தில் த குயின் கேம்பிட் படத்தில் நடிப்பதற்காகவும் பேஜ் விவாதிக்கப்பட்டார். சிஸ்கோ சிஸ்டம்ஸ் நிறுவனத்திற்கான விளம்பரங்களின் தொடரில் செய்தித் தொடர்பாளராக பணியாற்றினார்.
ஆரம்பகால வாழ்க்கை
பேஜ் அவரது சொந்த ஊரான நோவா ஸ்காடியாவின் ஹலிபாக்ஸில் வசிக்கின்றார். அவர் பட்டி என்ற ஒரு நாயையும் வளர்க்கின்றார். அவர் தூக்கத்தில் நடக்கும் மற்றும் பேசும் பழக்கமுடையவர். 2008 ஆம் ஆண்டில், பர்மாவில் இராணுவ சர்வாதிகாரத்தை முடிவுக்கு கொண்டுவரக் கூறும் பர்மாவிற்கான அமெரிக்கப் பிரச்சாரத்தின் ஒரு ஆன்லைன் தொடரில் கலந்துகொண்ட 30 பிரபலங்களில் பேஜ் ஒருவராக இருந்தார். அவர் தன்னை ஒரு சாதகமான பெண்ணியவாதியாகக் கூறுகின்றார். 2008 ஆம் ஆண்டின் இலையுதிர்காலத்தில், அவர் லாஸ்ட் வாலே கல்வி மையத்தில் பெர்மாகல்ச்சர் திட்டத்தில் கலந்துகொண்டார்.
நைமிசாரண்யம்
நைமிசாரண்யம் என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் இந்தியாவின் வட மாநிலங்களில் ஒன்றான உத்திரப் பிரதேசம் மாநிலத்தின் தலைநகரம் லக்னோவிலிருந்து எழுபது கி. மி., தொலைவில் சீதாப்பூர் மாவட்டத்தில் அமைந்துள்ளது. இத்தலத்தில் தான் உக்கிரசிரவஸ் என்ற சூத பௌராணிகர், மகாபாரத இதிகாசத்தை குலபதி சௌனகர் தலைமையிலான முனிவர்களுக்கு எடுத்துரைத்தார்.
தல வரலாறு
இந்துத் தொன்மத்தின்படி ஒரு சமயம் தவவலிமையில் சிறந்த முனிவர்கள் குலபதி சௌகனர் தலைமையில் ஒன்று கூடி 12 ஆண்டுகளில் செய்யக்கூடிய சத்திர வேள்வியைச் செய்ய விரும்பினர். அதற்குகந்த இடத்தை தெரிவு செய்து தருமாறு எல்லோரும் பிரம்மனிடம் வேண்டினர். பிரம்மன் ஒரு தருப்பைப் புல்லை எடுத்து அதை ஒரு வளையமாக வளைத்து கீழே உருட்டி அது எங்கு விழுகிறதோ அதுவே தவம் செய்ய சிறந்த இடம் என்று தெரிவித்தார். இந்த பாரத தேசத்தில் கோமதி ஆற்றங்கரையில் உள்ள இவ்விடத்தில் வந்து விழுந்தது. இவ்விடமே தமது சத்திர வேள்வியைச் செய்ய உகந்தது என்று முனிவர்கள் கண்டு தமது வேள்வியைத் தொடங்கினர். நேமி என்ற சொல்லுக்கு சக்கரம் அல்லது சக்கரவளையம் என்பது பொருள். நேமி சார்ந்த ஆரண்யம்(காடு) ஆனதால் நேமிச ஆரண்யமாகி நைமிசாரண்யம் ஆயிற்று.
வேள்வியை இவ்விடத்தில் துவங்கிய முனிவர்கள் அதன் முழுப்பலனை திருமாலுக்கு வழங்க எண்ணினர். அவ்விதமே திருமால் குறித்து தவமியற்ற வேள்வியின் இறுதியில் அந்த வேள்வி குண்டத்திலேயே தோன்றி அவிர்ப்பாகம் ஏற்றுக்கொண்டு அம்முனிவர்கட்கெல்லாம் அருள்புரிந்தார் என்பது வரலாறு. இந்தக்கருத்தைப் பின்பற்றியே (அதாவது நைமிச ஆரண்யம் என்ற கருத்தை) இங்குள்ள மக்களும் இறைவன் இங்கு ஆரண்ய வடிவில் கொண்டு (காடுகளையே உருவமாய்) காட்டையே வணங்குகின்றனர்.
இறைவன், இறைவி
இத்தலத்தில் இறைவன் கிழக்கு நோக்கி நின்ற திருக்கோலத்தில் தேவராஜன் (ஶ்ரீஹரி)என்ற பெயரில் காட்சி தருகிறார். இறைவியின் பெயர் ஶ்ரீஹரிலட்சுமி என்பதாகும். இத்தலத்தின் தீர்த்தம் சக்கர தீர்த்தம் மற்றும் கோமுகி நதி. விமானம் ஸ்ரீஹரி விமானம் என்ற அமைப்பினைச் சேர்ந்தது.
கோயில் அமைவிடம்
லக்னோ இரயில் நிலையத்திலிருந்து வடக்கே 88 கி. மீ., தொலைவில், கோமதி ஆற்றாங்கரையில் அமைந்துள்ளது.
சிறப்புக்கள்
இயற்கை வழிபாடு முறைப்படி எம்பெருமானை வன உருவத்தில் வழிபடும் முறை 108 திவ்ய தேசங்களில் இங்கு மட்டுமே காணப்படுகிறது. இறைவனுக்கு சக்ரநாராயணன் என்றொரு பெயரும் உண்டு. இந்த சக்கர நதிக்கரையில் சக்கரத்தாழ்வார் ராமர், லட்சுமணர், சீதை முதலியோருக்கும் கோவில்கள் உண்டு. சிறப்பாக இங்கு விநாயகருக்கும் தனி சன்னதி காணப்படுகிறது. இது வேறெந்த வைணவத் தலத்திலும் இல்லாததாகும்.
இங்கிருந்து கோமுகி {கோமடி} நதிக்குப் போகும் வழியில் வியாஸ கட்டி என்ற இடத்தில் வேதவியாசருக்கும் ஆலயம் உள்ளது. வியாச முனிவரும், சுகர் முனிவரும் இங்கிருந்து கொண்டுதான் பாரதம், பாகவதம் புராணங்கள் போன்றவற்றை இயற்றினார்கள் என்பர். இதே ஊரில் மற்றொரு புறத்தில் உள்ள குன்றின் மீது அமைந்துள்ள அனுமான் கட்டி என்றழைக்கப்படும் ஆலயத்தில் இராம, லட்சுமணர்களைத் தமது தோளில் தாங்கி எழுந்தருளியுள்ள அனுமார் சிலை ஒன்றும் உள்ளது. திருமங்கையாழ்வாரால் 10 பாசுரங்களால் இத்தலம் பாடல் பெற்றுள்ளது.
சூத பௌராணிகர் உக்கிரசிரவஸ் என்ற சௌதி, குலபதி சௌனகர் தலைமையிலான முனிவர்களுக்கு, மகாபாரதம் மற்றும் புராணங்கள் எடுத்துக் கூறினார்.
தங்கும் வசதி
இத்திருத்தலத்தில் அஹோபில மடமும், ஶ்ரீ ராமானுஜ மடமும் தங்க வசதியளிக்கின்றன
இப்னுல் கைதர்
இப்னுல் கைதர் (Ibnul Haider, பிறப்பு: அக்டோபர் 30 1974, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள்
தலித் வரலாற்று மாதம்
தலித் வரலாற்று மாதம் என்பது தலித்துகள் அல்லது பட்டியல் சாதியினர் மற்றும் பழங்குடியினர் வரலாற்றில் முக்கியமான நபர்களை நிகழ்வுகளை நினைவு கூரும் நிகழ்வாகும்,ஆண்டுதோறும் கொண்டாடப்பட்டு வருகிறது.. டாக்டர்.பி.ஆர்.அம்பேத்கர் அவர்களைப் பின்பற்றும் அம்பேத்காரியவாதிகளால் உலகம் முழுவதும் ஏப்ரல் மாதத்தில் கொண்டாடப்பட்டு வருகிறது. இந்த மாதத்தில் விவாதங்கள்,[, கதைசொல்லல், வரலாற்றுத் திட்டங்கள், ஊடகங்களில் சிறப்பு வெளியீடுகள், மற்றும் கலைப் படைப்புகள் ஏற்பாடு செய்யப்பட்டுள்ளன. கனடா மாகாணமான பிரிட்டிஷ் கொலம்பியா ஏப்ரல் மாதத்தினை தலித் வரலாற்று மாதமாக அங்கீகரித்துள்ளது.
வரலாறு
அமெரிக்காவில் கொண்டாடப்படும் கருப்பு வரலாற்று மாதத்தினால் ஈர்க்கப்பட்டு,தலித் பெண்கள் இளம் குழு 2013 இல் தலித் வரலாற்று மாதத்தினைத் தொடங்கினர். சங்கபாலி அருணா தலித், ஆதிவாசியினர், மற்றும் பகுஜன் வரலாறு மற்றும் கலாச்சாரத்தின் ஆவணங்களை உருவாக்குவதற்காக தலித் வரலாற்று மாதத்தைத் தொடங்கினார். சங்கபாலி அருணாவும் தேன்மொழி சௌந்தரராஜனும் சிகாகோவில் நடந்த கலர் ஆஃப் வயலன்ஸ் மாநாட்டில் இதனை ஒரு யோசனையாக முன்வைத்தனர்.
மேற்கோள்கள்
பகுப்பு:அம்பேத்கர் பகுப்பு:தலித்திய அரசியல் பகுப்பு:ஏப்ரல் சிறப்பு நாட்கள் பகுப்பு:இந்தியாவின் சிறப்பு நாட்கள் பகுப்பு:ஐக்கிய அமெரிக்காவின் சிறப்பு நாட்கள்
அனில் பனச்சூரன்
அனில் பனச்சூரன் (Anil Panachooran) (20 நவம்பர் 1969 - 3 ஜனவரி 2021) என்பவர் இந்தியாவைச் சேர்ந்த ஓர் எழுத்தாளர் ஆவார். 1969 ஆம் ஆண்டு நவம்பர் மாதம் 20 ஆம் தேதியன்று அனில் பிறந்தார். வழக்கறிஞர், கவிஞர் மற்றும் பாடலாசிரியர் என பன்முகங்களுடன் இயங்கினார். மலையாளத் திரையுலகில் பணியாற்றினார். அனிலின் கடைசி பாடல் வரிகள் "வித்தின் செகண்ட்சு (2021) என்ற திரைப்படத்திற்காக எழுதப்பட்டது. இறப்பதற்கு சில மணிநேரங்களுக்கு முன்பு தனது பாடலின் கடைசி வரிகளை எழுதி முடித்தார்.
புற இணைப்புகள்
பகுப்பு:1969 பிறப்புகள் பகுப்பு:2021 இறப்புகள் பகுப்பு:இந்திய எழுத்தாளர்கள் பகுப்பு:கேரள நபர்கள் பகுப்பு:ஆலப்புழை மாவட்ட நபர்கள் பகுப்பு:மலையாளத் திரைப்பட நடிகர்கள் பகுப்பு:மலையாள நபர்கள்
மேலப்பழுவூர் மீனாட்சிசுந்தரேஸ்வரர் கோயில்
மேலப்பழுவூர் மீனாட்சிசுந்தரேஸ்வரர் கோயில்  மேலப்பழுவூரில் உள்ள ஒரு சிவன் கோயிலாகும்.
அமைவிடம்
அரியலூர் மாவட்டத்தில், அரியலூர் வட்டத்தில், தஞ்சாவூரிலிருந்து 35 கி.மீ வடக்கிலும், அரியலூரிலிருந்து 15 கி.மீ தொலைவிலும் உள்ள மேலப்பழுவூர் என்னுமிடத்தில் அமைந்துள்ளது.
அமைப்பு
left|100x150px|thumb|நந்தி
தரைத்தளத்திலிருந்து சற்று இறங்கிய நிலையில் அமைந்துள்ள வித்தியாசமான கோயில். சுமார் 10 அடி உயரத்திற்கு படிகளின் வழியாக கீழே இறங்கி நடந்து சென்று முதல் வாயிலைக் கடக்கும்போது அங்குள்ள மூன்று நிலைகளுடன் கூடிய கோபுரத்தைக் காணமுடிகிறது. வாயிலின் வெளியே இருபுறமும் துவாரபாலகர்கள் உள்ளனர். உள்ளே கொடிமரத்திற்கு முன்பாக விநாயகர் உள்ளார். பலி பீடமும், நந்தியும் அடுத்து உள்ளன. அதற்கடுத்து உள்ள மண்டபத்தில் நந்தி மிகவும் பெரிதாக அழகாக கலை ரசனையுடன் உள்ளது. அடுத்து பலிபீடம் உள்ளது.
வலப்புறம் ஜமதக்னி ரிஷியும், சூரியனும் உள்ளனர். இடப்புறம் நவக்கிரகங்கள், சனீஸ்வரர், விநாயகர், உமாமகேஸ்வரர், நாகர், ரிஷபாரூடர், நாகர், பைரவர், விஷ்ணு ஆகியோர் உள்ளனர். அடுத்துள்ள மண்டபத்தைக் கடந்து செல்லும்போது இரு புறமும் துவார பாலகர்கள் உள்ளனர். வலது புறம் இருக்கும் துவாரபாலகருக்கு அருகே விநாயகர் உள்ளார். அருகே நந்தியும், பலிபீடமும் உள்ளன. கிழக்கு நோக்கிய சன்னதியில் மூலவர் மீனாட்சிசுந்தரேஸ்வரர் கருவறையில் உள்ளார். மூலவர் சன்னதிக்குச் சற்று முன்பாக இடப்புறத்தில் தெற்கு நோக்கிய மீனாட்சி அம்மன் சன்னதி உள்ளது. அம்மன் சன்னதியின் கருவறைடன் கூடிய விமானம் கருங்கல் கட்டுமானப் பணியுடன் மிகவும் அழகாகக் காட்சியளிக்கிறது.
திருச்சுற்று
திருச்சுற்றில் ஊர்த்துவ தாண்டவர், அகோரவீரபத்திரர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டி ஆகியோர் ஒரு சன்னதியில் உள்ளனர். அடுத்து தேவிகோட்டை கருமாரியம்மன் சன்னதி உள்ளது. தொடர்ந்து கடன் நிவர்த்தி விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, ஜேஷ்டாதேவி ஆகியோருக்கான தனித்தனி சன்னதிகள் காணப்படுகின்றன. மூலவர் கருவறையில் கோஷ்டத்தில் தட்சிணாமூர்த்தி உள்ளார். திருச்சுற்றில் சண்டிகேஸ்வரர் சன்னதி உள்ளது.
குடமுழுக்கு
இக்கோயிலின் குடமுழுக்கு 9 செப்டம்பர் 2015 அன்று நடைபெற்றது.
படத்தொகுப்பு
பகுப்பு:அரியலூர் மாவட்டத்திலுள்ள சிவன் கோயில்கள்
புனித பீட்டர் மற்றும் புனித பவுல் சிரிய மரபுவழித் திருச்சபை தேவாலயம், கோலன்சேரி
புனித பீட்டர் மற்றும் புனித பவுல் சிரிய மரபுவழித் திருச்சபை தேவாலயம் (St. Peter and St. Paul's Church, Kolenchery) என்பது இந்தியாவின், கேரளத்தின், எர்ணாகுளத்தில் உள்ள கோலன்சேரியில் அமைந்துள்ள ஒரு கிருத்துவ தேவாலயம் ஆகும். இது ஏழாம் நூற்றாண்டில் நிறுவப்பட்டது. பின்னர் அண்மையில் 1963 இல் இந்த தேவாலயம் மீண்டும் கட்டபட்டது. இதில் பல அழகிய ஓவியங்கள் உள்ளன.
மலங்கரா சிரிய மரபுவழி திருச்சபை தேவாலயத்திற்கும் யாக்கோபிய சிரியன் கிறிஸ்தவ தேவாலயத்திற்கும் இடையிலான பிரச்சினைகள் காரணமாக தேவாலயம் பல ஆண்டுகளாக மூடப்பட்டிருந்தது. நீதிமன்ற உத்தரவையும் வாக்குறுதிகளையும் அமல்படுத்தாமல் இருந்த அரசாங்கத்தின் நிலையை பல ஆண்டுகளாக தேவாலய உறுப்பினர்கள் எதிர்த்து வந்தனர். உச்சநீதிமன்றத்தின் கூற்றுப்படி, 2016 பிப்ரவரி 16, அன்று, மலங்கரா சிரிய மரபுவழி திருச்சபை தேவாலயம் மற்றும் யாக்கோபிய சிரிய கிறிஸ்தவ தேவாலயம் ஆகியவற்றிற்கு இணையாக தேவாலயம் மீண்டும் திறக்கப்பட்டுள்ளது. இந்திய உச்ச நீதிமன்ற உத்தரவுபடி 2017 ஜூலை 3 முதல் தேவாலயம் முற்றிலும் மலங்கரா  சிரிய மரபுவழி திருச்சபை தேவாலயத்திற்கு சொந்தமானது என்று ஆனது.
ஏழாம் மார் தோமாவின் கல்லறை
திருச்சபைகளுக்குச் சென்றபோது, ஏழாம் மார் தோமா கண்டநாடு தேவாலயத்தில் இறந்தார்; அவரது உடல் கடமட்டம் தேவாலயத்திற்கு கொண்டு செல்வதற்காக கொண்டு சென்றனர்,  வழியில் உடலை கோலஞ்சேரி தேவாலயத்தில் மரியாதை செலுத்துவதற்காக கொண்டு சென்றனர். அவர் சிலகாலம் கோலஞ்சேரி தேவாலயத்தின் குடியிருப்பில் தங்கி இருந்ததால், சடலத்தை அங்கேயே அடக்கம் செய்யுமாறு பாரிஷனர்கள் கோரினர். இந்தக் கோரிக்கை ஏற்றுக் கொள்ளப்பட்டு, மார் தோமா VII 1809 ஆம் ஆண்டு 22 ஆம் தேதி மிதுனம் (ஜூலை 5) அன்று கோலஞ்சேரி தேவாலயத்தில் அடக்கம் செய்யப்பட்டார்.
ஜொனிதா காந்தி
ஜொனிதா காந்தி (மே 23 அக்டோபர் 1989)  ஒரு இந்தோ-கனடிய பாடகர். அவர் ஆங்கிலம், இந்தி, தமிழ், பெங்காலி, தெலுங்கு, குஜராத்தி, மராத்தி மற்றும் கன்னடம் உள்ளிட்ட மொழிகளில் பாடியுள்ளார்.
வாழ்க்கை
புது தில்லி யைப் பிறப்பிடமாகக் கொண்ட, ஜொனிதா, தன் ஏழு வயதில்  கனடா செல்ல நேர்ந்ததுடன், அங்கு டொராண்டோ மற்றும் பிராம்ப்ட னில் வாழ்ந்து வந்தார். அவரது தந்தை ஒரு தொழில்முறை மின்னணுப் பொறியாளர் எனினும், பொழுதுபோக்கு இசைக்கலைஞராக விளங்கியதால், சிறுவயதிலேயே ஜொனிதாவின் திறமையைக் கண்டறிந்து அவரை உற்சாகப்படுத்தி வந்தார். 1995 இல் டொராண்டோவில் நிகழ்ந்த அவரது தந்தையின் நத்தார் இசை நிகழ்வே, ஜொனிதாவின் முதலாவது இசை நிகழ்வாக அமைந்தது. சுகாதார அறிவியல் மற்றும் வணிகத்தில் பட்டப்படிப்பை முடித்த ஜொனிதா, பாடுவதிலேயே அதிக ஆர்வம் காட்டி வந்தார். மேற்கத்திய பாரம்பரிய இசையில் மட்டுமன்றி, இந்துஸ்தானி இசையிலும் அவர் எடுத்து வந்த பயிற்சி அவரது இசை வாழ்க்கையைத் தொடங்க பேருதவி புரிந்தது.
பாடகர்
ஜொனிதா காந்தி 17 வயதில் இணையத்தில் பதிவேற்றிய காணொளிகள் அவருக்குப் பெரும்புகழை ஈட்டிக்கொடுத்தது. சென்னை எக்ஸ்பிரஸ் திரைப்படத்துடனேயே அவரது திரையுலகப் பயணம் ஆரம்பமானது. தொடர்ச்சியாகப் பல திரைப்படங்களில் பாடிய ஜொனிதா, ஏ.ஆர்.ரகுமானுடன் ஓர் இந்தித் திரைப்படத்தில் பணியாற்றக் கிடைத்த வாய்ப்பை அடுத்து, தமிழ்த் திரையுலகிலும் காலடி எடுத்து வைத்தார். மணி ரத்னம்' இயக்கிய ''ஓகே கண்மணி அவரது முதலாவது தமிழ்ப்பாடல் இடம்பெற்ற திரைப்படமாக அமைந்தது. ''
இசைச் சரிதம்
ஜொனிதா பாடிய முக்கியமான சில பாடல்கள் பட்டியல்
வெளி இணைப்புகள்
பகுப்பு:1989 பிறப்புகள் பகுப்பு:வாழும் நபர்கள்
காவாலிபட்டி ஊராட்சி
காவாலிபட்டி ஊராட்சி (Kavalipatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4120 ஆகும். இவர்களில் பெண்கள் 2102 பேரும் ஆண்கள் 2018 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுரேஷ் சந்திர மேனன்
'சுரேஷ் சந்திர மேனன் ஓர் இந்தியத் திரைப்பட இயக்குநர், திரைப்பட நடிகர், ஒளிப்பதிவாளர் ஆவார். இவர் இயக்கி நடித்த புதிய முகம் தமிழ்த் திரைப்படத்தின் மூலமாக பரவலாக அறியப்படுகிறார். இவர் புகழ்பெற்ற இந்தியத் திரைப்பட நடிகை ரேவதியின் முன்னாள் கணவராவார்.
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:கேரள நபர்கள் பகுப்பு:தமிழ்த் திரைப்பட ஒளிப்பதிவாளர்கள் பகுப்பு:இந்தியத் திரைப்பட ஒளிப்பதிவாளர்கள்
பழையனூர் ஊராட்சி (சிவகங்கை)
பழையனூர் ஊராட்சி, தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1574 ஆகும். இவர்களில் பெண்கள் 760 பேரும் ஆண்கள் 814 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஹரிசிங் ராவத்
ஹரி சிங் ராவத் (Harisingh Rawat) (பிறப்பு 26 மே 1955) ஒரு பாரதிய ஜனதா கட்சியைச் இந்திய அரசியல்வாதியும், தொழிலதிபரும் ஆவார்.2003, 2008 மற்றும் 2013 ஆகிய ஆண்டுகளில் தொடர்ந்து மூன்று முறை இராசத்தானின் பீம் தொகுதியிலிருந்து 14 வது மாநிலச் சட்டப் பேரவைக்குத் தேர்ந்தெடுக்கப்பட்ட முன்னாள் சட்டப் பேரவை உறுப்பினர் ஆவார். 1976 முதல் 1981 வரை இந்தியத் தரைப்படையிலும் பணியாற்றியுள்ளார். இவர் இராசத்தான் அரசின் மாநில மக்ரா விகாஸ் வாரியத்தின் முன்னாள் தலைவரும் ( மாநில அமைச்சர் ) ஆவார்.
சொந்த வாழ்க்கை
ஹரி சிங் ராவத் 1955 ஆம் ஆண்டு மே 26 ஆம் தேதி இராசத்தானில் உள்ள பீம், ராஜ்சமந்தில் பிறந்தார். தனது பள்ளிப் படிப்பை பீம் அரசினர். மேல்நிலைப் பள்ளியில் முடித்தார். இவர் விமலா என்பவரை மணந்தார். இவர்களுக்கு 2 மகள்களும் 2 மகன்களும் என 4 குழந்தைகள் உள்ளனர். இவர் பயணம் மற்றும் சாகச விளையாட்டு ஆர்வலர். வணிக நோக்கத்திற்காக பல்வேறு நாடுகளுக்குச் சென்றுள்ள இவர், 1971 முதல் 1973 வரை உதயப்பூர் பிரிவில் சிறந்த விளையாட்டு வீரராக இருந்துள்ளார். இறக்குமதி மற்றும் ஏற்றுமதி வணிகத்தில் சிறந்து விளங்கியதற்காக இவருக்கு விருது வழங்கப்பட்டுள்ளது.
அரசியல் வாழ்க்கை
ஒரு தொழிலதிபரான இவர் தனது குழந்தைப் பருவத்தை இராசத்தானில் கழித்தார். பின்னர் மும்பை மற்றும் குசராத்திற்கு வணிகத்திற்காக சென்றார். ஆனால் தனது சொந்த ஊர், இராசத்தானின் மிகவும் பின்தங்கிய பகுதிகளில் ஒன்றாக இருப்பதைப் பார்த்த இவர், 2002 இல் மக்களுக்கு சேவை செய்ய அமைப்பில் நுழைய முடிவு செய்தார்.ராவத் தனது பதவிக்காலத்தின் 14 வது சட்டப் பேரவை வரை விவாதங்களில் பங்கேற்று பல கேள்விகளைக் கேட்டுள்ளார். சமூக நீதி, தொகுதி மேம்பாடு, கல்விச் சீர்திருத்தங்கள் உள்ளிட்ட பல்வேறு பிரச்னைகள் குறித்து பேசினார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:வாழும் நபர்கள் பகுப்பு:ராஜஸ்தான் அரசியல்வாதிகள் பகுப்பு:1955 பிறப்புகள் பகுப்பு:இந்திய அரசியல்வாதிகள்
தி. கோ. சீனிவாசன்
'''தி. கோ. சீனிவாசன்''' (நவம்பர் 14, 1922 - அக்டோபர் 9, 1989) எழுத்தாளர், பேச்சாளர், இதழாசிரியர், அரசியல்வாதி எனப் பலத் தகுதிகளைக் கொண்டவர். திராவிட இயக்கப் படைப்பாளர் என்று அறியப் பட்டவர். திமுக தலைவர் அண்ணாதுரை மீது பற்றும் மதிப்பும் கொண்டவர். அவரைப் போலவே மேடையில் பேசுவார். தோற்றத்திலும் அண்ணாவைப் போல இருப்பார். எனவே 'சின்ன அண்ணா' என்றும் ‘தத்துவ மேதை தி.கோ.சீ’ என்றும் இவரை மக்கள் அழைத்தனர்.
பிறப்பும் கல்வியும் பணியும்
சீனிவாசன் திருச்சிராப்பள்ளியில் பிறந்தார். தொடக்கக் கல்வியைத் திருச்சியிலும் பசுமலையிலும் படித்த இவர் பள்ளி இறுதிப் படிப்பை இராமநாதபுரத்தில் தொடர்ந்தார். பள்ளிப் படிப்பை முடிக்கும் முன்பே தொடர்வண்டித் துறையில் எழுத்தராகப் பணியில் சேர்ந்தார். 1941 ஆம் ஆண்டில் பணியில் சேர்ந்த டீ.கே.சீ 18 ஆண்டுகள் தொடர்ந்து பணி செய்தார். பின்னர் அரசியல் உலகமும் எழுத்து உலகமும் இவரை ஆட்கொண்டது.
சென்னை வாழ்க்கை
1960 ஆம் ஆண்டில் சென்னைக்குக் குடியேறிய சீனிவாசன் கதைகளும் கட்டுரைகளும் எழுதத் தொடங்கினார். 11959 செப்டம்பர் 17ஆம் நாள் முதல் சென்னையிலிருந்து வெளிவந்த "தாய்நாடு" என்னும் வார இதழில் ஆசிரியராகப் பணிசெய்தார். இருப்பினும் பொருளியல் நலிவும் குடும்பச்சுமையும் தொடர்ந்தன. எழுத்துப்பணியோடு தி.மு.க கூட்டங்களுக்குச் சென்று கட்சிப் பரப்புரையும் ஆற்றினார்.
இலக்கிய ஈடுபாடும் படைப்புகளும்
இளமை முதலே தமிழின் மீதும் இலக்கியத்தின் மீதும் தீராக் காதல் கொண்டிருந்தார். திருக்குறள், பாரதிதாசன் பாடல்கள் ஆகியவற்றைப் படித்து அவற்றில் தோய்ந்தார். திருச்சியில் இருந்தபோது 'ஞாயிறு இலக்கியக் கழகம்' என்னும் பெயரில் ஓர் இலக்கிய அமைப்பை நடத்தி வந்தார். ‘ஞாயிறு’ என்னும் கையெழுத்து இதழையும் நடத்தினார்.
சிறுகதைகள்
சீனிவாசன் எழுதிய மூன்று சிறுகதைத் தொகுதிகளில் முப்பது சிறு கதைகள் உள்ளன. அவை எல்லாம் கணவன் மனைவி உறவு, பெண்ணுரிமை சாதி வேற்றுமை குருட்டு நம்பிக்கைகளைக் கண்டித்தல் தாய் மொழிப்பற்று போன்றவற்றைக் கருப் பொருள்களாகக் கொண்டவை. இவரது 'உதிர்ந்த இதழ்கள்" என்னும் படைப்பிலக்கியம் 1961இல் சென்னை காவியக் கழகத்தால் வெளியிடப்பட்டது.
கட்டுரைகள்
தாமரைச் செல்வன், தாமரை, தேவன் கண்ணாடி என்பன இவருடைய புனை பெயர்கள் ஆகும். அரசியல் குமுகாயம் ஆகிய தளங்களில் கட்டுரைகளை எழுதினார். ‘ஞாயிறு’ என்னும் இதழில் அரசியல் கட்டுரைகளை எழுதினார். திருக்குறள் பற்றி வானொலியில் உரையாற்றினார். அவ்வுரையை 'வாழ்வு உணர்த்துகிறது' என்னும் தலைப்பில் ஒரு கட்டுரை ஆக்கினார். இவர் எழுதிய "குறள் கொடுத்த குரல்" என்னும் நூல் சென்னை சாந்தி நிலையத்தால் 1957ஆம் ஆண்டு வெளியிடப்பட்டது.
கட்சிப் பணி
திராவிட இயக்கத்திற்கு முன்னோடியாக விளங்கிய நீதிக் கட்சி, சுயமரியாதை இயக்கம், திராவிடர் கழகம் ஆகியவற்றோடு தொடர்பு கொண்டிருந்தார். 1960 முதல் தி.மு.க வின் பொதுக் குழு, செயற்குழு ஆகியவற்றில் உறுப்பினராக இருந்தார். திருச்சியில் நிகழ்ந்த தி.மு.க இரண்டாம் மாநில மாநாட்டில் 'தத்துவ வரலாறு' என்னும் தலைப்பில் பேசினார். அது முதல் அவரை 'தத்துவ மேதை' என்று அழைக்கலாயினர். 1962 இல் அகவிலை உயர்வை எதிர்த்து தி.மு.க நடத்திய மறியல் போராட்டத்தில் கலந்துகொண்டார். அதன் காரணமாக கைது செய்யப் பட்டு சிறை வைக்கப் பட்டார். தஞ்சையில் எசு.எம்.டி பேருந்து நிறுவனத்திற்கு எதிராக நடந்த மறியலை முன்னிருந்து நடத்தினார்.
மேற்கோள் நூல்
தி.கோ. சீனிவாசன் (ஆசிரியர் இராம.குருநாதன் சாகித்திய அகாதமி வெளியீடு,முதல் பதிப்பு 2005)
உசாத்துணை
பகுப்பு:தமிழ் எழுத்தாளர்கள் பகுப்பு:தமிழக எழுத்தாளர்கள் பகுப்பு:1922 பிறப்புகள் பகுப்பு:1989 இறப்புகள் பகுப்பு:தமிழக அரசியல்வாதிகள் பகுப்பு:திருச்சி மக்கள் பகுப்பு:நாடாளுமன்ற தி. மு. க. உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:நாடாளுமன்ற தமிழ்நாட்டு உறுப்பினர்கள்
வின்டோசு லைவ் மெசஞ்சர்
முன்னாளில் MSN மெசன்ஜரின் வழிவந்ததே இலவசமான இணைய உரையாடல் மென்பொருளே விண்டோஸ் லைவ் மெசன்ஜர் ஆகும் இது இன்றளவும் பெரும்பாலனவர்களால் பழைய எம் எஸ் என் மெசன்ஜர் என்றே அழைக்கப்படுகின்றது. இது விண்டோஸ் எக்ஸ்பி, விண்டோஸ் 2003 சேவர், விண்டோஸ் விஸ்டா மற்றும் விண்டோஸ் மொபைல் இயங்குதளங்களில் இயங்கக்கூடியது. இதன் முதற் பதிப்பானது மைக்ரோசாப்டினால் 15 டிசெம்பர், 2005 இல் வெளிவிடப்பட்டது (எம் எஸ் என் மெசன்ஜரின் முதற்பதிப்பு 22 ஜூலை 1999 வெளிவிடப்பட்டது). விண்டோஸ் லைவ் இணைய சேவைகளில் ஒன்றான இதன் தற்போதயை பதிப்பானது 19 ஜூன் 2006 வெளிவிடப்பட்டது. பெரும்பாலான பாவனையாளர்களினால் இன்றும் இது MSN மெசன்ஜர் என்றழைக்கப் படுகின்றது. இலத்தீன் அமெரிக்கா மற்றும் ஸ்பெயின் நாட்டின் சில பாகங்களில் இவை மெசன்ஜர் என்றழைக்கப்படுகின்றது.
12 ஜூலை 2006 முதல் யாகூ! மெசன்ஜர் வலையமைப்புடன் கூட்டிணைந்து இயங்க ஆரம்பித்துள்ளது.
கோப்புறைகளைப் (folders) பகிர்தல்
கோபுறைகளைப் பகிரும்போது பாதுகாக்கத் தனியான இலவசமான வைரஸ் எதிர்ப்பு நிரல் ஒன்றும் இணைக்கபட்டுள்ளது. கோப்புறைகளைப் பகிர்வதற்கு விண்டோஸ் 2000/xp/விஸ்டா இயங்கு தளங்களுடன் கணிகளின் வன்வட்டானது (ஹாட்டிஸ்க் - harddisk) NTFS கோப்புமுறையில் format பண்ணப் பட்டிருத்தல் வேண்டும். அவ்வாறில்லாமல் FAT 32 முறையிலுள்ளவற்றிற்கு NTFS முறைக்கு மாற்றுவதற்கு
கணினியில் இருந்து தொலைபேசிக்கான அழைப்புக்கள்
கணினியில் இருந்து கணினிக்கான தொலைபேசி அழைப்புகளை மாத்திரமன்றி தொலை பேசி அழைப்புகளை நிமிடத்திற்கு இலங்கை ரூபா 2-3 அளவில் (அமெரிக்க டாலர் 0.02 - 0.03) அளவில் ஓர் நிமிடத்திற்கு அமெரிக்க மற்றும் மேற்கு ஐரோப்பிய நாடுகளிற்கு மேற்கொள்ள இயலும்.
விண்டொஸ் லைவ் மெசன்ஜர் யாகூ! மெசன்ஜர் கூட்டிணைவு
13 ஜூலை 2006 அன்றிலிந்து இரு பெரும் தூதுவர் வலையமைப்பானது ஒன்றாக இயங்க ஆரம்பித்துள்ளன. அதாவது விண்டோஸ் லைவ் மெசன்ஜர் ஆனது யாகூ! மெசன்ஜரின் பதிப்பு 8 இன் வெள்ளோட்டப் பதிப்பில் (பீட்டா -Beta) இலிருந்து சாத்தியமாகுமெனினும் இறுதிப்பதிப்பே விரும்பப்படுகின்றது. இதற்கு http://www.ideas.live.com/ சென்று உங்கள் MSN/விண்டோஸ் மெசன்ஜர் id ஊடாக உட்புகுந்து பின்னர் அவர்களின் ஒப்பந்தத்தை ஏற்றுக் கொள்ளவேண்டும் அல்லது நீங்கள் யாகூ! மெசன்ஜரூடாக வருவதானால் http://messenger.yahoo.com/ சென்று பதிப்பு அங்கு யாகூவின் உரிம ஒப்பந்த்தை வாசித்து ஏற்றுக் கொள்ளவேண்டும். உங்களுக்குப் பிடித்தமான ஏதாவது ஓர் மெசன்ஜரில் இருந்து இருவலையமைப்பில் உள்ளவ்ர்களுடன் உரையாடமுடியும். யாகூ! மெசன்ஜரில் தமிழில் ஒருங்குறியில் நேரடியாக தட்டச்சுச் செய்ய [http://us.gallery.yahoo.com/apps/2047/locale/en யாகூ! தமிழ்ப் பொருத்து] மூலமாக யாகூ! மெசன்ஜரிலிருந்து யாகூ! மற்றும் மற்றும் மைக்ரோசாப்ட் வலையமைப்புகளுடன் ஒருங்குறியில் உரையாடமுடியும்.
போட்டிகள்
அமெரிக்கா ஆன்லைன் மெசன்ஜர் (AIM) மற்றும் ஜபர் தொழில் நுட்பத்தில் அமைந்த தூதுவர் வலையமைப்புகளே பெரும் போட்டியாக அமைகின்றன. யாகூ மற்றும் மைக்ரோசாப்ட் இணைந்து உலகின் இரண்டாவது மிகப் பெரிய தூதுவர் வலையமைக் கொண்டுள்ளன.
விண்டோஸ் மற்றும் லினக்ஸ் பாவனையாளர்கள் கெயிம் ஊடாக பல்வேறு பட்ட தூதுவர் வலையமைப்புகளுடன் உரையாடலை நிகழ்த்த இயலும்.
கூகிள் நிறுவனமானது கூகிள் டாக் எனும் திறந்த தூதுவர் வலையமைக் கொண்டுள்ளதுடன் கூகிள் தனது சொந்த உரையாடல் மென்பொருளை மாத்திரம் அல்லாது ஏனைய மென்பொருட்களும் இணைவதையே கூகிள் விரும்புகின்றது.
எதிரான கருத்துக்கள்
கெயிம் போன்றல்லாது விண்டோஸ் லைவ் மெசன்ஜர் விளம்பரங்களைக் காட்டுகினறது.
வெளியிணைப்புக்கள்
பகுப்பு:மைக்ரோசாப்ட் பகுப்பு:இணைய உரையாடல் பகுப்பு:விண்டோசுக்கு மட்டும் உரிய இலவச மென்பொருட்கள்
சப்ஜா விதை
thumb|ஊறவைக்கப்பட்ட சப்ஜா விதை சப்ஜா விதை (துளசி விதை) திருநீற்றுப்பச்சை, கரந்தை அல்லது துன்னூத்துப் பச்சிலை (Basil; தாவரவியல் பெயர்: Ocimum basilicum) வீடுகளில் வளர்க்கப்படும் ஒரு மூலிகை செடியாகும். இந்த செடியின் விதைகள் சப்ஜா விதைகள் என அழைக்கப்படுகின்றது. இது குளிர்பானங்களில் அதிக அளவில் பயன்படுத்தப்படுகின்றது. பார்ப்பதற்கு எள் மற்றும் கருஞ்சீரகத்தினை போல் இருக்கும். நீரில் 15 நிமிடங்கள் ஊரவைத்தால் நீரினை உறிஞ்சி வழவழப்புத்தன்மையுடன் இருக்கும். சர்பத்கள் மற்றும் பலூடாவிலும் இது சேர்க்கப்படுகிறது.
மேற்கோள்கள்
பகுப்பு:மூலிகைகள்
பத்மாவதி ஆனையப்பன்
பத்மாவதி ஆனையப்பன், தமிழ்நாடு மாநிலம், திருநெல்வேலி மாவட்டம், அம்பாசமுத்திரம் வட்டம், வெள்ளங்குளி (அஞ்சல் குறியீட்டு எண்: 627426) கிராமத்தில் இவர் பிறந்தார். வெள்ளாங்குளி கிராமம் அம்பாசமுத்திரத்துக்கும் சேரன்மகாதேவிக்கும் இடையே அமைந்துள்ளது.
கல்வி
இவர் தனது பள்ளிப் படிப்பை திலகர் வித்யாலயா, கல்லிடைக்குறிச்சியில் முடித்தார். இதனை அடுத்து தனது இளங்கலை [தமிழ்]] இலக்கியம் படிப்பை திருநெல்வேலி மாவட்டம், பாளையங்கோட்டையில் உள்ள சாரா டக்கர் கல்லூரியில் முடித்த பின்னர், அதே கல்லூரியில் தொடர்ந்து படித்து, 1973 ஆம் ஆண்டில் தமிழ் இலக்கியத்தில் முதுகலை பட்டமும் பெற்றார். தொடர்ந்து தமிழ்நாடு அரசு தொல்லியல் துறை நடத்திய கல்வெட்டு மற்றும் தொல்லியல் படிப்பில் சேர்ந்து ஓராண்டு படித்து 1975 ஆம் ஆண்டில்  முதுகலை  பட்டயம் பெற்றார். சென்னைப் பல்கலைக்கழகத்தில் ஆய்வுக் கல்வியினை மேற்கொண்டு 1994 ஆம் ஆண்டில் முனைவர் பட்டம் பெற்றார்.
‘‘எனக்கு கல்வெட்டியல் பற்றி எல்லாம் முதலில் தெரியாது. எம்.ஏ முடித்ததும் தமிழ் தொடர்புடையை ஒரு துறையில், மேற்படிப்பைப் படிக்கலாம் என்று இருந்தேன். அந்த நேரத்தில்தான் கல்வெட்டியல் பற்றிய ஒரு டிப்ளோமா படிப்பு முதுகலைக்குப் பிறகு இருப்பதைக் குறித்த சென்னைப் பல்கலைக் கழகத்தின் விளம்பரத்தைப் பார்த்தேன். சென்னை எழும்பூரில் இருந்த அரசு தொல்லியல் துறையில் இந்த படிப்பு சொல்லிக் கொடுக்கப்பட்டு வந்தது. இந்தப் படிப்புக்கு தமிழ், சமஸ்கிருதம், வரலாறு, அகழ்வாராய்ச்சியில் தேர்ச்சி பெற்றவர்கள் விண்ணப்பிக்கலாம் என்று இருந்தது. அதில் சேர்ந்து படித்தபோதுதான் இந்தத் துறை பற்றிய ஆர்வம் எனக்கு மிகுந்தது.".என்று பத்மாவதி ஒரு பேட்டியில் குறிப்பிட்டுள்ளார்.
தொல்லியல் துறையில் ஆய்வுப் பணிகள்
1975 ஆம் ஆண்டு பட்டயப்படிப்பை முடித்த இவர் தமிழ்நாடு அரசு தொல்லியல் துறையில் கல்வெட்டு மற்றும் தொல்லியல் அலுவலராக பணி நியமனம் பெற்றார். தஞ்சாவூர் மாவட்டத்தில் உள்ள கல்வெட்டுகளைப் படியெடுப்பதற்காக, இவருடன் சேர்த்து, மூன்று பெண் அலுவலர்கள், கிராமங்களில் வாடகை சைக்கள்களை அமர்த்திக்கொண்டு ஊர் ஊராகச் சென்று கோவில்களில் உள்ள கல்வெட்டுகளைப் படியெடுத்த அனுபவங்களை இவர் ஒரு பேட்டியில் குறிப்பிட்டுள்ளார்.
இவ்வாறாக கல்வெட்டுகளைப் படியெடுத்து, படித்து, குறிப்புகளுடன் இவர் தொகுத்த  22 கல்வெட்டுத் தொகுப்புகளை தமிழ்நாடு அரசு தொல்லியல் துறை வெளியிட்டுள்ளது.
இதழியல் கட்டுரைகள்
ஆராய்ச்சி, சமூக விஞ்ஞானம் போன்ற பல ஆய்விதழ்களில் பல, மெய்யியல், வரலாற்று ஆராய்ச்சிக் கட்டுரைகளை எழுதியுள்ளார்.
இயற்றிய நூல்கள்
இவர் கீழ்க்கண்ட நூல்களை இயற்றியுள்ளார் :
பணி ஓய்வு
தமிழ்நாடு அரசு தொல்லியல் துறையிலிருந்து தனது 58 ஆவது வயதில் பணி ஒய்வு பெற்றார். எனினும் "தொல்லியல் பணிகளில் இருந்தோ அல்லது தொல்லியல் ஆய்வுகளிலிருந்தோ ஒய்வு பெற்றதாக இவருடைய செயல்பாடுகள் இல்லை. பணி ஓய்விற்குப் பிறகு “தொல்லியல் துறை வளர்ச்சியிலும், வரலாற்று ஆய்வுகளிலும், வரலாற்றுக் கல்வியிலும், தொல்லியல் துறையில் இளையதலைமுறையினரை உருவாக்குவதிலும் ஆர்வம் கொண்டு தொடர்ந்து” உழைத்து வருகிறார்.
உடனுறை துணை
ஆங்கிலத்தில் கன்சர்ட் (consort) என்று வழங்கப்படும் சொல்லிற்கு இணையாக உடனுறை துணை  என்று கூறலாம். ஓர் நாட்டு அரசன் அல்லது அரசியின் வாழ்க்கைத்துணை அல்லது தோழர் இவ்வாறு அழைக்கப்படுகிறார். உடனுறை துணைவருக்கு அரச அடுக்கதிகாரத்தில் சற்றே குறைந்த மதிப்பு வழங்கப்படும். மேலும் பொதுவாக இவருக்கு அரியணை ஏறும் உரிமை இருக்காது.
இந்தியப் பண்பாட்டில் பட்டத்தரசி அல்லது பட்ட மகிஷி என அழைக்கப்படுகின்றனர். ஆண் துணைவருக்கு தனியான பெயர் இல்லை.
கடவுளரின் வாழ்க்கைத் துணைவியரும் கன்சர்ட் என்றே ஆங்கிலத்தில் குறிப்பிடப்படுகின்றனர். தமிழில் இருவரையும் ஒருசேரக் குறிப்பிட, எடுத்துக்காட்டாக, “கற்பகாம்பாள் உடனுறை கபாலிசுவரர்” எனக் குறிப்பிடுகின்றனர்.
உடனுறைப் பெயர்கள்
அரச குடும்பத்தில் சில உடனுறை துணைவருக்கு வழங்கப்படும் சில பட்டங்கள்
பிளேட்டோ
ஐரோப்பிய தத்துவப் பாரம்பரியத்தின் பாதுகாப்பான பொதுவான குணாதிசயம் என்னவென்றால் அது பிளேட்டோவின் அடிக்குறிப்பு வரிசையைக் கொண்டிருப்பதுதான். அவர் எழுதியவற்றின் சாராம்சங்களை அறிஞர்கள் சந்தேகத்துடன் எடுத்துக் கொண்ட சிந்தனையின் முறையான திட்டம் என்ற பொருளில் நான் சொல்லவில்லை. நான் அவற்றில் பரவியுள்ள பொதுவான கருத்துக்களின் செறிவைத்தான் சொல்கிறேன்.
பிளேட்டோவின் இளமைக் காலம்
பிளேட்டோவின் இளமைக் காலம் குறித்து விரிவான தகவல்கள் கிடைக்கப்பெறவில்லை. எனினும் அவரின் இளமைக் காலம் குறித்த தகவல்கள் சிறிய அளவில் வரலாற்றில் இடம்பெற்றுள்ளது. அதன்படி, பிளேட்டோ மிகவும் செல்வ செழிப்புமிக்க அரசியல் பாரம்பரியமுள்ள குடும்பத்தில் பிறந்திருக்கிறார். மேலும், கல்வியில் மிகச் சிறந்து விளங்கியுள்ளார். பிளேட்டோ கல்வி கற்பதற்கு அவரின் தந்தை மிகவும் உதவியிருக்கிறார். பிளேட்டோவிற்கு அவரின் தந்தை பல புகழ் பெற்ற கல்வியியலாளர்களைக் கொண்டு இசை, இலக்கியம் மற்றும் தத்துவம் ஆகியவற்றைக் கற்பித்திருக்கிறார்.
பிறப்பு மற்றும் குடும்பம்
பிளேட்டோவின் பிறந்த சரியான நேரத்தையும் இடத்தையும் பற்றிய சரியான தகவல்கள் இல்லை. ஆனால் அவர் ஓர் உயர்குடியில் பிறந்தவர் என்பது தெளிவாகத் தெரிகிறது. பண்டையக் கால ஆதாரங்களின் அடிப்படையில், பெரும்பாலான நவீன அறிஞர்கள் அவர் ஏதென்ஸில் அல்லது ஏஜினாவில் கி மு 429 மற்றும் 423 க்கு இடையில் பிறந்ததாக நம்பப்படுகிறது. பிளாட்டோவின் தாய் பெக்கிக்சே ஆவார், இவர் சார்மிசின் சகோதரி ஆவார்.
பிளேட்டோவின் பிற்கால வாழ்கை
தன் வாழ்நாளில் பிளேட்டோ இத்தாலி, சிசிலி, எகிப்து, சைரின் போன்ற நாடுகளுக்குச் சென்றிருக்கக்கூடும் எனக் கருதப்படுகிறது. தனது நாற்பதாவது வயதில் ஏதென்ஸ் நகருக்கு வந்த போது கெக்காடமஸ் என்ற பெயரில் மேற்கத்திய பள்ளி ஒன்றை நிறுவினார். இது மேற்கத்திய நாடுகளில் தோற்றுவிக்ககப்பட்ட முதல் பள்ளியாகக் கருதப்படுகிறது.
அரசியல் கோட்பாடுகள்
பிளேட்டோ சாக்கிரட்டீசின் மாணவர். இவருடைய அரசியல் கருத்துகள் மக்களுக்குப் பயனுள்ள வகையில் அமைந்தது. இவர் பல்வேறு துறைகளில் வல்லுநராக இருந்தார். கி.மு 387 ஆம் ஆண்டில் அத்தீனியன் என்ற பள்ளி ஒன்றைத் தொடங்கினார். இதன் மூலம் சிறந்த தத்துவவாதிகளை உருவாக்க வேண்டும் என விரும்பினார். இவருடைய அரசியல் கருத்துகள் செரக்யூஸை ஆண்டு வந்த டைனீஸஸ் போன்றவர்களால் ஏற்றுக் கொள்ளப்படவில்லை. இவருடைய அரசியல் கருத்துக்களைக் குடியரசு (நூல்) மற்றும் சட்டங்கள் (Laws) என்ற நூலில் எழுதியுள்ளார்.
பிளேட்டோவின் அரசியல் பாகுபாடு
பிளேட்டோவின் அரசியல் பாகுபாட்டின் விளக்கங்கள் மிகவும் கற்பனை நிறைந்தது. இவருடைய கற்பனையான விளக்கத்தைத் தன்னுடைய நூலான குடியரசுவில் தெளிவாகக் கூறியுள்ளார். இவருடைய அரசியல் பாகுபாட்டினை அரிஸ்டாட்டில் மற்றும் கால்வின் போன்றவர்களுடன் ஒப்பிடலாம். பிளேட்டோவின் கருத்தின்படி ஒரு நாட்டின் தலைவன் என்பவன் மெய்யியல் தெரிந்த மன்னனேயாகும். (Republic 475c) இவருடைய கோட்பாடுகளின் படி மன்னன் சட்டத்திற்கும், தன்னலத்திற்கும் அப்பாற்பட்டவன். அவ்வாறு இருப்பவனே ஒரு தலை சிறந்த தலைவனாக இருக்க முடியும் எனக் கருதினார். இவருடைய கருத்தின்படி மன்னன் என்பவன் முழு அதிகாரம் பெற்றவனாகவும், அவனை எதிர்த்து எவரும் வினா எழுப்ப இயலாது எனவும் கூறுகிறார்.
ஒரு நாட்டின் அமைதிக்கும், நல்லாட்சிக்கும் நீதியே முக்கியமானதாக இருக்கவேண்டும் எனக் கூறுகிறார்.
இவரது குடியரசு எனும் நூலில் பலவகையான அரசாங்கங்களைப் பற்றி எழுதியுள்ளார். மேலும் அவை மாற்றங்களுக்கு உட்பட்டது எனவும் கூறியுள்ளார். இவர் ஐந்து வகையான அரசாங்கங்கள் உள்ளன எனக் கூறியுள்ளார். அவையாவன, இவற்றில் முதலாவதாக இருப்பதும் மற்றும் கடைசியாக இருப்பதும் ஒருவரிடம் இருக்கும் அதிகாரத்தைக் குறிக்கும். இரண்டாவது மற்றும் மூன்றாவது ஒருசிலரிடம் இருக்கும் ஆட்சியையும், நான்காவதாக இருப்பது பலபேரிடம் இருக்கும் ஆட்சியையும் குறிக்கிறது. இவற்றில் முதலாவதாக இருப்பது நல்ல ஒரு மனிதரிடம் இருப்பது. அவரே பிளோட்டோவின் தத்துவ மன்னர் ஆவார். இந்த அரசன் நீதியின் அடிப்படையிலேயே ஆட்சி செய்வான். ஆனால் காலப்போக்கில் அவன் தன்னுடைய பெருமைக்காகவும் ஆடம்பரத்திற்காகவும் ஆட்சி செய்வான். அவன் நீதியின் வழியில் செல்வதையும் மறந்து விடுவான். இவாறு ஆட்சி செலுத்தும் தனி மனிதனைப் பதவியில் இருந்து நீக்கி சொத்து (தத்துவம்) உள்ளவர்கள் மட்டும் அரசாங்கம் நடத்துவது செல்வர் ஆட்சி (Timocracy) என்று பிளேட்டோ கூறுகிறார்.
பிளேட்டோ - எழுத்தாளர்
பிளேட்டோ ஒரு சிறந்த எழுத்தாளர் என்பது அவர் எழுதியுள்ள சாக்ரடீஸின் கேள்வி பதிலில் இருந்து தெரிகிறது. இதில் முப்பத்தாறு உரையாடல், பதிமூன்று கடிதங்களை இவர் எழுதியுள்ளதாகக் கூறப்படுகிறது. பிளேட்டோவின் எழுத்துக்கள் பல வடிவங்களில் வெளியிடப்பட்டுள்ளன. இதன் காரணமாக பிளேட்டோ எழுதியவற்றுக்குப் பெயரிடுதல் மற்றும் குறிப்பிடுதலை பற்றி விவாதிக்கும் பல்வேறு கூட்டங்கள் நடைபெற வழிவகுத்தது.
பிளேட்டோவின் உரையாடல்கள் தத்துவம், தர்க்கம், நெறிமுறைகள், சொல்வளம் மற்றும் கணிதம் உள்ளிட்ட பல துறைகளைக் கற்பிக்கப்  பயன்பட்டது.
வெளி இணைப்புகள்
பகுப்பு:கிரேக்க மெய்யியலாளர்கள் பகுப்பு:பிளாட்டோனியக் கல்விக்கழக மெய்யியலாளர்கள் பகுப்பு:கிமு 4 ஆம் நூற்றாண்டு மெய்யியலாளர்கள் பகுப்பு:பண்டைய கிரேக்க நபர்கள்
தண்டல்சேரி ஊராட்சி
தண்டல்சேரி ஊராட்சி (Thandalcheri Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1490 ஆகும். இவர்களில் பெண்கள் 758 பேரும் ஆண்கள் 732 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலேசிய எரிசக்தி ஆணையம்
மலேசிய எரிசக்தி ஆணையம் (மலாய்: Suruhanjaya Tenaga Malaysia (ST); ஆங்கிலம்: Energy Commission of Malaysia) (ECM); என்பது மலேசிய நடுவண் அரசு சார்ந்த மின்சாரம்; எரிவாயு வழங்கல் சேவைகளுக்கு (Electricity and Natural Gas Supply Industry) பொறுப்பு வகிக்கும் ஆணையம் ஆகும்.
எரிசக்தி ஆணைய சட்டம் 2001-இன் (Energy Commission Act 2001) கீழ் தீபகற்ப மலேசியா மற்றும் சபா எரிசக்தி துறைக்கான புதிய கட்டுப்பாட்டாளராக 2001-ஆம் ஆண்டில், இந்த ஆணையம் உருவாக்கப்பட்டது.
பொது
உலக மயமாக்கல் மற்றும் தாராள மயமாக்கலின் புதிய சவால்களை எதிர்கொள்ளும் வகையிலும்; எரிசக்தித் துறை சிறப்பான முறையில் வளர்ச்சி அடைவதை உறுதி செய்யும் வகையிலும்; இந்த ஆணையம் நிறுவப்பட்டது.
மின்சாரம் மற்றும் இயற்கை எரிவாயு வழங்கல் தொடர்பான அனைத்துச் செயல்பாடுகளையும் இந்த ஆணையம் ஒழுங்குபடுத்துகிறது; மற்றும் ஊக்குவிப்பு செய்கிறது.
வரலாறு
1990-ஆம் ஆண்டில் தனியார் மயமாக்கலுக்கு முன், தீபகற்ப மலேசியா மற்றும் சபா பகுதிகளில் மின்சாரம் வழங்கல்; திட்டமிடல் மற்றும் செயல்பாட்டிற்கான பொறுப்புகள் அனைத்தும் தேசிய மின்சார வாரியம் (National Electricity Board) மற்றும் சபா மின்சார வாரியம் (Sabah Electricity Board) ஆகிய இரு வாரியங்களிடம் ஒப்படைக்கப்பட்டு இருந்தன.
எரிசக்தி அமைச்சின் கீழ் முன்பு இருந்த மின் ஆய்நர் துறையானது (Electrical Inspectorate Department), தன்னிச்சையான மின் உற்பத்தியாளருக்கு (Independent Power Producer) உரிமம் வழங்குவதற்கும்; மின் தளவாட நிறுவல்கள் (Electrical Installations) மற்றும் மின் உபகரணங்களின் பாதுகாப்பிற்கும் (Safety of Electrical Equipments) பொறுப்பாக இருந்தது. அதே வேளையில், சரவாக் மாநிலத்திற்கு, சரவாக் மின்சாரம் வழங்கல் கழகம் (Sarawak Electricity Supply Corporation) பொறுப்பாக இருந்தது.
எரிசக்தி ஆணையம் சட்டம் 2001
1990-ஆம் ஆண்டில், மின் ஆய்நர் துறை நீக்கப்பட்டது. அதற்குப் பதிலாக மின்சாரம் வழங்கல் சட்டம் 1990-இன் (Electricity Supply Act 1990) கீழ் தீபகற்ப மலேசியா மற்றும் சபாவில்; மின்சாரம் வழங்கல் துறை (Department of Electricity Supply) உருவாக்கப்பட்டது.
எரிசக்தி ஆணையம் சட்டம் 2001 (Energy Commission Act 2001) மலேசிய நாடாளுமன்றத்தின் மூலம் மின்சாரம் மற்றும் எரிவாயு வழங்கல் துறை இயங்குவதற்கு ஒப்புதல் அளிக்கப்பட்டது. இந்தச் சட்டத்தின் கீழ் எரிசக்தி ஆணையம் (Energy Commission 2001) மே 1-இல் நிறுவப்பட்டது; மற்றும் 2 சனவரி 2002-இல், அந்த ஆணையம் முழுமையாகச் செயல்படத் தொடங்கியது.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய நாடாளுமன்றம் பகுப்பு:மலேசிய அமைப்புகள் பகுப்பு:மலேசிய நிறுவனங்கள்
நிசாம் அரண்மனை
வரலாறு
கால்ஸ்டான் தனது மனைவியின் அன்பின் நினைவாக இந்த மாளிகையைக் கட்டினார். இதற்கு கால்ஸ்டான் பூங்கா என்று பெயரிட்டார். பின்னர் 1933-ல் ஐதராபாத் நிசாம் மிர் உஸ்மான் அலி கானுக்கு இந்த அரண்மனை விற்கப்பட்டது. நிசாம் ஆரம்பத்தில் இதற்குச் சபா அரண்மனை என்று பெயரிட்டார். இதன் பெயர் பின்னர் நிசாம் அரண்மனை என இதன் பெயர் மாற்றப்பட்டது.
மேலும் படிக்க
பகுப்பு:அரண்மனைகள்
அழியாநிலை
இந்தியாவின் தமிழ்நாடு மாநிலத்தில்  புதுக்கோட்டை மாவட்டத்தின் அறந்தாங்கி  வருவாய் ஒன்றியத்தில் அழியாநிலை கிராமம் உள்ளது.
எமிலி (பசு)
எமிலி (ஆங்கிலம்: Emily) அமெரிக்க ஐக்கிய நாட்டின் மாசச்சூசெட்ஸ் மாகாணத்தின் ஹாப்கின்டன் நகரில் உள்ள ஒரு அடிதொட்டி கூடத்திலிருந்து தாவிக்குதித்து வாயிலைத் தாண்டித் தப்பித்து 40 நாட்கள் பிடிபடாமல் இருந்த ஒரு பசு (Bos taurus) ஆகும். அதன் பின்னர் அதே மாகாணத்திலுள்ள ஷெர்பார்ன் நகரில் "பீஸ் அப்பே" என்ற புகலிடத்தில் 2003-ல் இறக்கும் வரை தன் வாழ்நாட்கள் முழுவதையும் கழித்தது. அப்புகலிடத்தில் தங்கியிருந்த 8 ஆண்டு காலமும் விலங்குரிமையைப் பற்றியும் ஊனற்ற உணவினைப் பற்றியும் மக்களுக்கு விழிப்புணர்வு ஏற்படுத்தி அதன் மூலம் ஒரு விலங்குரிமைச் சின்னமாக அப்பசு விளங்கிற்று.
அழியாநிலை
மக்கள் தொகை
2001 மக்கள் தொகை கணக்கெடுப்பின்படி, அழியாநிலை கிராமத்தின்  மொத்த மக்கள் தொகையில் 3485 ஆகும். இதில் ஆண்கள் 1713 பேரும், பெண்கள் 1772 பேரும் அடங்குவர். மொத்த மக்கள் தொகையில், 2072 பேர் கல்வி அறிவு பெற்றவர்கள் ஆவர்.
எமிலி (பசு)
எமிலியின் இறப்பிற்குப் பின்னர் அப்புகலிடத்திலேயே அதன் உடல் புதைக்கப்பட்டு அவ்விடத்தில் உண்மை உருவில் "புனிதப் பசு விலங்குரிமை நினைவுச் சின்னம்" என்ற பெயரில் எமிலிக்கு ஒரு சிலை எழுப்பப்பட்டது.
அழியாநிலை
மக்கள் தொகை
சிறப்புகள் இங்கு புகழ்பெற்ற ஆலயங்களான அய்யனார், அரியநாயகி அம்மன்,ஆஞ்சநேயர் ஆலயங்கள் உள்ளன. மேலும் வருடத்திற்கு ஒருமுறை அரியநாயகி அம்மன் ஆலய மது எடுப்பு திருவிழா இந்த வட்டாரத்தில் மிகவும் பிரசித்தி பெற்றது.
எமிலி (பசு)
வதைகூடத்திலிருந்து தப்பித்தல்
1995-ம் ஆண்டு நவம்பர் 14-ம் நாள் எமிலி என்ற மூன்று வயது நிறம்பிய 730 கிலோ (1600 பவுண்டுகள்) எடையுள்ள பசு ஹாப்கின்டன் நகரில் ஏ. அரேனா அண்டு சன்ஸ் என்ற வதைகூடத்தில் தான் கொல்லப்படவிருந்த சில நிமிடங்களுக்கு முன்னர் அங்கிருந்த 5 அடி (1.5 மீட்டர்கள்) உயரமுள்ள வாயிலைத் தாவிக்குதித்து தப்பித்தது. அதீத பனிப்பொழிவு இருந்த அக்காலக்கட்டத்தில் அப்பசு அந்நகரிலுள்ள குடியிருப்புகளின் பின்புறங்களில் உணவுக்காக மேய்ந்து கொண்டிருந்ததை அங்கிருந்த மக்கள் கண்டனர். அப்பசு சுமார் 40 நாட்கள் யார் கைகளிலும் சிக்காமலிருக்க அவ்வூர் மக்களே உதவியதாகக் கூறப்படுகிறது. வார்செஸ்டர் மாவட்டத்தின் ஏழை மக்களுக்கு உணவுப் பொருட்களை தானமாக அளித்து வந்த ஹாப்கின்டன் நகரிலிருக்கும் "எல்ம்வுட் ஃபார்ம்" என்ற பண்ணை எமிலிக்கு தனது நிலங்களில் விளைந்த தானியங்களை உணவாக அளிக்கத் துவங்கியது. பலசமயங்களில் எமிலி புதர்களில் ஒரு மான் கூட்டத்தோடு நடமாடுவதை ஊர்மக்கள் கவனித்தனர். இது அங்குள்ள செய்தித்தாள்களில் தலைப்புச் செய்தியாக மாறியது. பலமுறை எமிலியைப் பிடிக்க முயன்ற காவல்துறை அது படிபடாமற் போகவே கடைசியில் எமிலியை கண்டதும் சுட உத்தரவு பிறப்பித்தது.
புகலிடத்திற்கு வந்து சேர்தல்
முன்னதாக எமிலியின் தலைக்கு 350 டாலர்கள் விலை வைக்கப்பட்டது. எனினும் எமிலியை விலைகொடுத்து வாங்க ராண்டா குடும்பத்தினரான மெக் ராண்டாவும் லெவிஸ் ராண்டாவும் முன்வந்ததும் அப்பசுவினை 1 டாலர் விலைக்கு விற்க வதைகூடத்தவர் சம்மதித்தனர். 1995-ம் ஆண்டு கிறித்துமஸ் தினத்தின் முதல் நாள் மாலை ராண்டா குடும்பத்தினரால் "பீஸ் அப்பே" என்ற புகலிடத்திற்கு எமிலி அழைத்து வரப்பட்டது. 40 நாட்களாகத் தலைமறைவாகிச் சுற்றித்திரிந்து மீண்டும் பிடிபட்டு மீட்கப்பட்ட போது எமிலியின் எடை 500 பவுண்டுகள் குறைந்திருந்தது. இதன் காரணமாக எமிலிக்கு சிகிச்சை அளிக்கப்பட்டது.
மீட்கப்பட்ட பின்னர் எமிலியைப் பற்றிய தகவல் நாடெங்கும் பரவியது. இதன் மூலம் எமிலி நாடறிந்த பெயராக மாறியது. "பீஸ் அப்பே" புகலிடத்தில் வாழத்துவங்கியதும் எமிலியைச் சந்திக்க நாடு முழுவதுமின்றி பன்னாட்டளவிலும் மக்கள் வந்தனர். விலங்குரிமை பற்றியும் ஊனற்ற உணவினைப் பற்றியும் விழிப்புணர்வு நல்கும் முகமாக எமிலி மாறியது. அவ்வூரில் நடந்த திருமண நிகழ்ச்சிகளில் இருமுறை மணப்பெண்ணின் தோழியாக எமிலி பங்கேற்றது. மக்கள் எமிலியையும் அதன் வாழ்க்கைக் குறிப்பினையும் தங்கள் மத மற்றும் கலாச்சாரப் பிரதிபலிப்பாகப் பார்க்கத் துவங்கினர்.
"பீஸ் அப்பே" புகலிடத்திற்கு எமிலி வந்த ஓராண்டுக்குள் ஒரு கன்று, இரு வான்கோழிகள், தன் இரு குட்டிகளுடன் கூடிய ஒரு தாய் ஆடு, மூன்று முயல்கள் ஆகியவைகளும் அங்கு வந்து சேர்ந்தன. இவ்விலங்குகளனைத்தும் வதைகூடத்திலிருந்தோ மற்ற துன்பங்களிலிருந்தோ மீட்கப்பட்டவை என்பது குறிப்பிடத்தக்கது. 1995-ம் ஆண்டின் ரிச்சர்டு-III என்ற திறைப்படத்தின் தயாரிப்பாளரான எல்லன் லிட்டில் 1997-ம் ஆண்டு எமிலியின் கதையைத் திறைப்படமாக எடுக்க முற்பட்டார்.
இறப்பும் நினைவிடமும்
கற்பப்பைப் புற்றுநோய் பாதிப்புற்ற எமிலி 2003-ம் ஆண்டு மார்ச் 30-ம் நாள் இறந்தது. இறப்பதற்கு ஒரு வாரம் முன்பு எமிலியை மாசச்சூசெட்ஸ் மாகாணத்தின் ஆஷ்லாண்டு நகரிலுள்ள லஷ்மி கோயிலின் இந்துமத குருவான கிருஷ்ண பட்டா என்பவர் சந்தித்து எமிலியின் காலில் ஒரு பொற்சரடினையும் வதைகூடத்தின் வரிசை எண்ணினைப் பொறிக்கக் காதுகளிலிடப்பட்ட துளையில் மற்றுமொரு பொற்சரடினையும் கட்டிவிட்டு ஆசி வழங்கினார்.
2003-ம் ஆண்டு ஏப்ரல் 2-ம் தேதி எமிலிக்கு இறுதிச் சடங்கு நடைபெற்றது. அதன் உடல் "பீஸ் அப்பே" புகலிடத்தில் அமைக்கப்பட்ட மகாத்மா காந்தி, அன்னை தெரேசா ஆகியோரது சிலைகளுக்கு நடுவில் புதைக்கப்பட்டது. ராண்டா குடும்பம் லாடோ கெளட்யபிட்ஸ் என்ற கலைஞரைக் கொண்டு எமிலிக்கு உண்மை உருவில் வெண்கலத்தால் ஆன முழுவுருவச் சிலை ஒன்றை நிறுவியது. இந்துமத முறையில் சால்வையும் மலர்களும் கொண்டதாக வடிவமைக்கப்பட்ட இச்சிலை எமிலி புதைக்கப்பட்ட இடத்தில் நிறுவப்பட்டு "புவி நாள்" அன்று திறந்து வைக்கப்பட்டது.
எமிலியின் நெற்றியிலிருந்தும் வாலின் நுனியிலிருந்தும் எடுக்கப்பட்ட முடியிழைகள், இரத்தத் துளிகள், காதுத் துளையில் கட்டப்பட்ட பொற்சரடு ஆகியவை 2003-ம் ஆண்டு ஏப்ரல் மாதம் இந்தியாவிற்குக் கொண்டு வரப்பட்டு காசி நகரில் கங்கையாற்றில் விடப்பட்டது.
வெளியிணைப்புகள்
பகுப்பு:விலங்குரிமை பகுப்பு:நினைவகங்கள்
நெடும்பலம் ஊராட்சி
நெடும்பலம் ஊராட்சி (Nedumbalam Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2948 ஆகும். இவர்களில் பெண்கள் 1459 பேரும் ஆண்கள் 1489 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கைகர்-மார்சதென் சோதனை
கைகர்-மார்சதென் சோதனை (Geiger–Marsden experiment, கைகர்-மார்ஸ்டன் சோதனை) அல்லது ரூதர்போர்டு தங்க மென்தகடு சோதனை (Rutherford gold foil experiment) என்பது ஒவ்வொரு அணுவிலும் நேர் மின்னூட்டம் கொண்ட உட்கரு உள்ளதைக் கண்டறிய உதவிய சோதனைகளில் முக்கியத்துவம் வாய்ந்த சோதனை ஆகும். ஆல்பா துகளைத் தங்க மென்தகட்டில் மோதச் செய்து, அதனால் அது சிதறுவதன் மூலம் அறிவியலாளர்கள் இதனை உய்த்துணந்தனர். இந்த உட்கருவே அணுவின் பெரும்பாலான எடையை கொண்டுள்ளது என்பதையும் கண்டறிந்தனர். 1908 - 1913 காலப்பகுதியில் மான்செட்டர் பல்கலைகழகத்தில் உள்ள இயற்பியல் ஆய்வுகூடத்தில் ஆன்சு கைகர் மற்றும் எனெசட் மார்சதென் ஆகிய அறிவியலாளர்களால் எனெச்ட் ரூதர்போர்டுவின் மேற்பார்வையில் இப்பரிசோதனை மேற்கொள்ளப்பட்டது.
அணுவின் அமைப்பை விளக்கும் சில கோட்பாடுகள்
ரூதர்போர்டு தங்க மென்தகடு சோதனைக் காலகட்டத்தில் தாம்சன் பிரபுவின் "தாம்சன் அணு மாதிரி" மிகவும் அறியப்பட்டிருந்தது. இது பின்னர் செ. செ. தாம்சனால் மேலும் மேம்படுத்தப்பட்டது. செ.செ.தாம்சன் காலத்தில் நேர் மின்னூட்டம் கொண்ட புரோத்தனும், மின்சுமையற்ற நியூத்திரனும் கண்டறியப்படவில்லை. எனவே தாம்சனின் அணுக் கோட்பாட்டின்படி அணுவின் சமநிலையை விளக்க நேர் மின்னூட்டம் கொண்ட கோளத்தில் எதிர் மின்னூட்டம் கொண்ட இலத்திரன்கள் ஆங்காங்கே பொதிந்து உள்ளதாகக் கருதப்பட்டது. ஐதரசன் நிற மாலையை விளக்காததாலும், ரூதர்போர்டு தங்க மென்தகடு சோதனை முடிவுகளாலும் தாம்சன் அணுக் கோட்பாடு கைவிடப்பட்டது.
தாம்சனின் அணு மாதிரியின் விளைவுகள்
தாம்சன் அணு மாதிரியில், நேர் மின்னூட்டம் கொண்ட கோளத்தில் எதிர் மின்னூட்டம் கொண்ட இலத்திரன்கள் ஆங்காங்கே உள்ளதாகக் கொள்வதால், கூலும் விதியின் படி அணுவின் மின்புலம் குறைவாகவே இருக்கும். அதனால் நேர் மின்னுாட்டம் கொண்ட ஆல்ஃபா துகள், அணுவுடன் மோதும் போது ஒரு டிகிரிக்கும் குறைவான கோணத்திலேயே விலகல் அடைய வேண்டும்.
தாம்சனின் அணுக்கள் பெரிய நேர் மின்கோளமாக இருப்பதால், அதன் அருகில் செல்லும் ஆல்பா துகள்கள் அதிக கோணத்தில் விலகலடைய வேண்டும் என கணக்கிடப்பட்டது. இதில் இலத்திரன்களின் மின்னூட்டம் மிகச் சிறிதாக இருப்பதால் கணக்கில் கொள்ளப்படவில்லை.
py என்பது ஆல்பா துகளின் உந்த மாறுபாடு
மேலே காணப்பட்ட கணக்கீட்டில் தாம்சனின் அணுவினால், ஆல்பா துகள்கள் குறைந்த கோணத்தில் விலகலடைகிறது. ஆனால் 400 மடங்கு பெரிய தங்க அணுக்கள், ஆல்பா துகளை அதிக கோணத்தில் விலகலடையச் செய்ய வேண்டும். இதனால் தாம்சனின் அணுக் கோட்பாடு, இந்த வேறுபாட்டை விளக்காததால் தோல்வியடைந்தது.
எதிர்பார்த்த முடிவுகள்
தாம்சனின் அணுக் கோட்பாட்டின் படி தங்க மென் தகட்டின் வழியாக செல்லும் ஆல்பா துகள்கள் விலகலேதும் அடையாமல் அடுத்த பகுதியை சென்றடைய வேண்டும்.எனவே விலகலேதும் அடையாமல் ஆல்பா துகள்கள்  செல்லும் என எதிர்பார்க்கப்பட்டது.
கிடைத்த முடிவுகள்
மூன்று விதமான முடிவுகள் கிடைத்தன.
கிடைத்த முடிவுகளின் அடிப்படையில் அணுக் கோட்பாடு
சோதனை முடிவுகளின் அடிப்படையில் அணுவில் மிகக் குறுகிய அளவிலான நேர் மின்னுாட்டம் கொண்ட உட்கரு இருப்பதாகவும், எலெக்ட்ரான்கள் அதனைச் சுற்றி ஒரு மேகம் போல சுழன்று வருவதாகவும் கருதப்பட்டு, உட்கரு அடிப்படையிலான அணுமாதிாிகள் வரையறுக்கப்பட்டன.
வெளியிணைப்புகள்
பகுப்பு:அணுவியல் பகுப்பு:ஆய்வுக்கூடக் கருவிகள்
ஐதராபாத்து பிரியாணி
ஐதராபாத்து பிரியாணி  (Hyderabadi biriyani) என்பது ஒரு பிரியாணி உணவு வகை ஆகும். இது பாசுமதி அரிசி மற்றும் செம்மறி ஆட்டுக் கறி ஆகியவை கொண்டு சமைக்கப்படுகிறது. தற்போதைய ஆந்திரப் பிரதேசின் ஐதராபாத்து நகரம் ஐதராபாத் நிசாம்களின் ஆளுகைக்கு உட்பட்டிருந்த போது அவர்களது அரண்மனை சமையல் நிபுணர்களால் தயாரிக்கப்பட்டது..
சேர்மானப் பொருட்கள்
பாசுமதி அரிசி, தயிர், வெங்காயம், எலுமிச்சை, கொத்தமல்லி, வாசனைப் பொருட்கள் மற்றும் இறைச்சியாக செம்மறியாடு அல்லது வெள்ளாடு அல்லது கோழி ஆகியவை.
வகைகள்
ஐதராபாத்து பிரியாணி அதை தயாரிக்கும் முறையைக் கொண்டு இரண்டு வகையாகப் பிரிக்கப்படும். அவை, கச்சி பிரியாணி மற்றும் பாக்கி பிரியாணி ஆகியவை.
கச்சி பிரியாணி
இதில் இறைச்சியானது சேர்மானப் பொருட்களுடன் சேர்த்து கலக்கி இரவு முழுவதும் வைத்திருக்கப்படும். பின்னர் சமையலுக்கு முன்னர் தயிரோடு கலக்கி சேர்த்து வைத்து அதன் பின்னர் நீராவியில் சமைக்கப்படும்.
பாக்கி பிரியாணி
இதில் இறைச்சியானது சேர்மானப் பொருட்களுடன் சேர்ந்து இருக்கும் நேரம் குறைவானதாகும். மேலும் இறைச்சியானது பாசுமதி அரிசியை சமைக்கும் முன்னரே சமைக்கப்படும். இறைச்சிக்குப் பதிலாக காய்கறிகளைக் கொண்டும் இவ்வகை பிரியாணியைச் செய்யலாம். பொதுவாக இவ்வகை பிரியாணியோடு சேர்ந்து உண்ண தயிரில் வெங்காயம் சேர்த்த உணவைச் சேர்த்துக் கொள்வர்.
மேற்கோள்கள்
பகுப்பு:ஆந்திர சமையல் பகுப்பு:பிரியாணிகள்
பத்மாவதி (சமணம்)
பத்மாவதி (Padmāvatī), சமண சமயத்தின் 23-வது  தீர்த்தங்கரரான பார்சுவநாதரின் காவல் தேவதையான இயக்கி ஆவார். பத்மாவதியின் துணைவர் யட்சன்  தாரனேந்திரர்  ஆவார். பார்சுவநாதர் தீயின் நடுவில் இருந்து தவமிருக்கையில், அவரை தீப்பிழ்புகளிலிருந்து காக்கும் பணியை செய்பவர் பத்மாவதி எனும் இயக்கியாவார்.
சமண சாத்திரங்களின் படி, பார்சுவநாதர் தவத்தில் இருக்கையில், மெகாலி எனும் அரக்கன், பார்சுவநாதரின் தவத்தை கெடுக்கும் தீச்செயல்களிலிருந்து காத்தவர்கள், இயக்கி பத்மாவதியும்,  அவர்தம் துணைவர் யட்சன் தானேந்திரனும் ஆவார்.
தாமரை மலர் மீது அமர்ந்து, ஐந்தலை நாகமும் கொண்ட பத்மாவதியின் தலைக்கிரீடத்தில் பார்சுவநாதரின் சிறு அளவிலான உருவம் காணப்படும்.
மேற்கோள்கள்
பகுப்பு:சமணம்
கபிலன் (கவிஞர்)
கபிலன் (பிறப்பு: மே 16, 1977) என்பவர் பரவலாக அறியப்படும் தமிழ்த் திரைப்படப் பாடலாசிரியரும், கவிஞரும், நடிகரும் ஆவார். புதுச்சேரியில் பிறந்த இவர் 2000ஆம் ஆண்டுகளின் முற்பகுதியிலிருந்து திரைப்படங்களுக்கும் தொலைக்காட்சி நிகழ்ச்சிகளுக்கும் பாடல்கள் எழுதத் தொடங்கினார். 2014 ஆம் ஆண்டைய யான் திரைப்படத்திற்கு இவர் எழுதிய "ஆத்தங்கர ஓரத்தில்" பாடலுக்காக சிறந்த பாடலாசிரியருக்கான விஜய் விருதை பெற்றிருக்கிறார்.
வெளி இணைப்புகள்
பகுப்பு:1977 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்படப் பாடலாசிரியர்கள் பகுப்பு:கவிஞர்கள் பகுப்பு:திரைப்படப் பாடலாசிரியர்கள் பகுப்பு:தமிழகக் கவிஞர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள்
சிறப்புப் பாயிரம்
சிறப்புப் பாயிரத்தை நூலாசிரியன் தவிர்ந்த வேறொருவர் எழுதுவதே மரபு. சிறப்புப் பாயிரம் பொதுவாக நூலின் சிறப்புப் பற்றிக் கூறுவது என்பதால் அதனை நூலாசிரியனே எழுதும்போது தற்புகழ்ச்சியாக ஆகிவிடும் என்பதாலேயே நூலாசிரியர் சிறப்புப் பாயிரத்தை எழுதுவதில்லை. சிறப்புப் பாயிரத்தை யார் எழுதலாம் என்பது குறித்தும் இலக்கண நூல்கள் விளக்குகின்றன. இளம்பூரணர் தனது தொல்காப்பிய உரையில், நூலாசிரியரின் ஆசிரியர், நூலாசிரியருடன் உடன் படித்தவர்கள், நூலாசிரியரின் மாணவர்கள், என மூன்று வகையினர் சிறப்புப் பாயிரம் செய்யத் தகுதியுடையவர் என்கிறார். நன்னூல், அந்நூலுக்கு உரை செய்தவர்களும் சிறப்புப் பாயிரம் எழுதலாம் என நான்கு வகையாகக் கூறுகின்றது. எடுத்துக்காட்டாகத் தொல்காப்பியத்துக்குச் சிறப்புப் பாயிரம் எழுதியவர் தொல்காப்பிய நூலாசிரியரான தொல்காப்பியரோடு உடன் கற்றவரான பனம்பாரனார் ஆவார்.
சிறப்புப் பாயிர உறுப்புக்கள்
சிறப்புப் பாயிரம்;